### Resumé

På baggrund af vedtagelsen af de ti lokalplaner er der igangsat en proces for lovliggørelse af de kolonihaver, som ikke holder sig indenfor lokalplanernes rammer. På mødet vil projektleder Oliver Hermansen give en orientering om status og processen for arbejdet.

### Sagsfremstilling

Med vedtagelsen af de ti lokalplaner for kolonihaveområderne er der identificeret en række kolonihaver, som ikke overholder lokalplanernes bestemmelser. For at sikre, at alle kolonihaver bringes i overensstemmelse med gældende lokalplaner, er der igangsat en proces for lovliggørelse.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** Teknisk Udvalg tager orienteringen til efterretning.

### Beslutning

Taget til efterretning.